OpenLLM-France/wikimedia huggingface dataset:
# Julidochromis dickfeldi

Julidochromis dickfeldi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba a l'Àfrica oriental: llac Tanganyika.

## Referències

* ↑ Boulenger, G. A. 1898. Report on the fishes recently obtained by Mr. J. E. S. Moore in Lake Tanganyika. Proceedings of the Zoological Society of London. 1898 (pt 3): 494-497.
* ↑ BioLib (anglès)
* 1 2 «Julidochromis dickfeldi» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Brichard, P. Cichlids and All the Other Fishes of Lake Tanganyika (en anglès). TFH Publications, 1989. ISBN 9780866226677.
* Daget, J., Gosse, J.P., Teugels, G.G. i Thys van den Audenaerde, D.F.E. (eds), 1991. Check-list of the Freshwater Fishes of Africa (CLOFFA IV) ISNB, Brussel·les i MRAC, Tervuren, Bèlgica i ORSTOM, París, França.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Smith, M.P. (1998): Lake Tanganyikan Cichlids - a complete pet owners manual. Barron's Educational.
* Staeck, W. 1975. A new cichlid fish from Lake Tanganyika: Julidochromis dickfeldi sp. n. (Pisces, Cichlidae). Revue de Zoologique Africaine v. 89 (núm. 4): 981-986.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kepervéiem

Kepervéiem (en rus, Кепервеем) és un poble del districte autònom de Txukotka, a Rússia. Es troba al sud-oest de Bilibino a la vora del riu Bolshoy Keperveyem, prop de la seva confluència amb el riu Maly Anyuy. La serralada Kyrganay s'aixeca a l'est i la serralada Chuvanay al sud-est de la ciutat. Aliskerovo es troba a l'est, a l'extrem oriental de la serralada Kyrganay.

## Demografia

La població al gener de 2010 era de 336, dels quals 166 eren homes i 170 dones, una lleugera variació respecte a una estimació de 2010 de 328 al lloc web oficial del districte de Bilibinsky, i per sota d'una població estimada de 461 el 2005. en un informe sobre el projecte d'or Kupol. El cap del poble és Sergei Mikhalin. El poble s'organitzava demogràficament així:

## Referències

* ↑ Strogoff, M. et al. (2006), p.104
* ↑ Google Earth
* ↑ Els resultats del cens de 2010 es donen per a l'assentament rural de Keperveyem, una formació municipal del districte municipal de Bilibinsky. Segons la Llei núm. 148-OZ, Keperveyem és l'única localitat habitada del territori de l'assentament rural de Keperveyem.
* 1 2 Urban and Rural Settlements Lloc web oficial del districte de Bilibinsky. Recuperat el 15 d'abril de 2012.(rus)
* ↑ Bema Gold Corporation, p.89

## Bibliografia

* Strogoff, M, Brochet, P-C and Auzias, D. Petit Futé: Chukotka, "Avant-Garde" Publishing House, 2006.
* Bema Gold Corporation, Environmental Impact Assessment, Kupol Gold Project, Far East Russia June 2005.
# Psychoda turgida

Psychoda turgida és una espècie d'insecte dípter pertanyent a la família dels psicòdids.

## Descripció

* Mascle: color groguenc, antenes de 15 artells (el núm. 14 fusionat amb el 13) i de 0,88-0,94 mm de llargària, i ales d'1,50-1,62 de longitud i 0,55-0,57 d'amplada.
* Femella: a grans trets és similar al mascle, tot i que té antenes de 0,80-0,95 mm de llargada, ales d'1,50-1,95 de longitud i 0,55-0,72 d'amplada, i una placa subgenital amb la forma de la lletra i grega o la clàssica de copa de vi.

## Distribució geogràfica

Es troba a les illes Filipines: Negros i Mindanao.

## Referències

* ↑ uBio (anglès)
* 1 2 3 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Oecomys rex

Oecomys rex és una espècie de mamífer rosegador de la família dels cricètids. Viu al Brasil, la Guaiana Francesa, Guyana, el Surinam i Veneçuela. El seu hàbitat natural són els boscos perennifolis humits. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, rex, significa ‘rei’ en llatí.

## Referències

* ↑ Catzeflis, F.; Percequillo, A. Oecomys rex. UICN 2016. Llista Vermella d'espècies amenaçades de la UICN, edició 2016, consultada el 7 febrer 2017.
* ↑ Entrada «Oecomys» d'Animalia (en anglès).
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Julien-Amable Mathieu

Julien-Amable Mathieu (Versalles, 31 de gener de 1734 - [...?], 9 de setembre de 1811) fou violinista i compositor francès.
La seva mare era cantatriu i el seu pare músic violinista de la Capella Reial, els quals li ensenyaren els primers passos musicals. Als catorze anys entrà com a primer violinista d'aquella capella reial, i més tard en fou mestre de capella. També va ser un molt bon compositor el seu germà Michel-Julien Mathieu.
Deixà dues col·leccions de sonates per a violí, altres dues de trios per a instruments de corda, quartets, simfonies, concerts, motets i una missa a gran orquestra.

## Bibliografia

* Enciclopèdia Espasa. Volum núm. 33, pàg. 973 (ISBN 84-239-4533-2)
# La força de la tendresa

La força de la tendresa (títol original en anglès Terms of Endearment) és una pel·lícula dramàtica estatunidenca de 1983. Narra la història d'una mare i de la seva filla que mantenen relacions molt tenses. La pel·lícula va ser dirigida i adaptada per James L. Brooks de la novel·la de Larry McMurtry.
El paper de l'actor Jack Nicholson, l'astronauta Garrett Breedlove, no surt a la novel·la original. Va ser creat per a Burt Reynolds, però estava compromès en un altre rodatge, i el paper va ser donat a James Garner. Després de certes baralles entre Garner i el realitzador a propòsit d'interpretacions divergents del paper, aquest li va caure a Jack Nicholson. Les tries originals per als papers de la mare i de la noia van ser respectivament per Debra Winger i Sissy Spacek.
Ha estat doblada al català.

## Argument

La història gravita al voltant de la relació entre una mare i la seva noia que juxtaposa les seves vanes recerques de l'amor.

## Continuació

El 1996, una continuació, La força de la tendresa. La història continua, va ser dirigida per Shirley MacLaine.

## Repartiment

| Actor | Paper |
| Shirley MacLaine | Aurora Greenway |
| Jack Nicholson | Garrett Breedlove |
| Debra Winger | Emma Greenway Horton |
| Troy Bishop | Tommy Horton |
| Lisa Hart Carroll | Patsy Clark |
| Jeff Daniels | Flap Horton |
| Danny DeVito | Vernon Dalhart |
| Huckleberry Fox | Teddy Horton |
| Betty King | Rosie Dunlop |
| John Lithgow | Sam Burns |

## Premis i nominacions
### Premis

* Oscar a la millor pel·lícula per James L. Brooks
* Oscar al millor director per James L. Brooksv
* Oscar a la millor actriu per Shirley MacLaine
* Oscar al millor actor secundari per Jack Nicholson
* Oscar al millor guió adaptat per James L. Brooks
* Globus d'Or a la millor pel·lícula dramàtica
* Globus d'Or a la millor actriu dramàtica per Shirley MacLaine
* Globus d'Or al millor actor secundari per Jack Nicholson
* Globus d'Or al millor guió per James L. Brooks

### Nominacions

* Globus d'Or al millor director per James L. Brooks
* Oscar a la millor actriu per Debra Winger
* BAFTA a la millor actriu per Shirley MacLaine
* Globus d'Or a la millor actriu dramàtica per Debra Winger
* Globus d'Or al millor actor secundari per John Lithgow
* Oscar a la millor direcció artística per Polly Platt i Tom Pedigo
* Oscar al millor muntatge per Richard Marks
* Oscar a la millor banda sonora per Michael Gore
* Oscar a la millor edició de so per Donald O. Mitchell, Rick Kline, Kevin O'Connell, James R. Alexander

## Referències

* 1 2 esadir.cat. consulta = La força de la tendresa. esadir.cat.
* ↑ «Terms of Endearment». The New York Times.
* 1 2 3 4 5 6 7 8 «The 56th Academy Awards» (en anglès). Acadèmia de les Arts i les Ciències Cinematogràfiques. [Consulta: 20 desembre 2023].
# Richard Mühlfeld

Richard Mühlfeld (Bad Salzungen, 28 de febrer de 1856 - Meiningen, 1 de juny de 1907) fou un clarinetista alemany. És conegut per ser l'inspirador perquè Johannes Brahms escrigués, al final de la seva vida, quatre obres de música de cambra amb el clarinet com a protagonista. Les obres en qüestió van ser el Trio per a piano, clarinet i violoncel en la menor Op. 114 (1891), el Quintet per a clarinet i quartet de corda en si menor Op. 115 (1891), i les dues Sonates per a clarinet i piano Op. 120 (1894).

## Biografia

Nascut a Bad Salzungen, on de jove va tocar a l'orquestra de spa- Mühlfeld va ingressar el 1876 a l'orquestra de Meiningen, la Meininger Hofkapelle, com a violinista i va canviar al clarinet tres anys després.
El 1890, Brahms decideix deixar de compondre després de completar el Quintet de corda en sol major Op. 111, ja que té la sensació que ja ho ha dit tot. Però l'any següent, en una estada a Meiningen per invitació del director de l'orquestra, Hans von Bülow, Brahms descobreix l'art i la musicalitat de Richard Mühlfeld en un recital en el que interpreta el Concert per a clarinet núm. 1 en fa menor de Weber, el Quintet per a clarinet de Mozart i algunes peces de Ludwig Spohr. De seguida es veu atret per l'enorme potencial del clarinet i per la musicalitat i sonoritat de Mühlfeld.
D'aquesta manera neixen les quatre obres esmentades, que suposen un últim brot creatiu en la vida de Johannes Brahms i que estrenarà el propi Mühlfeld al clarinet. La primera audició del Trio i del Quintet té lloc a una festa privada a Meiningen el 24 de novembre de 1891, amb el Quartet Joachim (en el qual Joseph Joachim n'era el primer violí) tocant la part del quartet de corda del Quintet. Més tard té lloc l'estrena oficial a la Saal der Singakademie a Berlín, el 12 de desembre del mateix any. Les dues sonates seran estrenades el 7 de gener de 1895 al Tonkünstlerverein de Viena, amb Mühlfeld al clarinet i el mateix Johannes Brahms al piano.

## Referències

* 1 2 Randel, Don Michael (2003). The Harvard Dictionary of Music. Belknap Press. p. 619.

## Enllaços externs

* (anglès)
* (anglès) escrit per Bernard Portnoy
# Pterocryptis inusitata

Pterocryptis inusitata és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 19,7 cm de llargària total.

## Distribució geogràfica

Es troba a Laos.

## Referències

* ↑ uBio (anglès)
* ↑ Peters W. (C. H.) 1861. Über zwei neue Gattungen von Fischen aus dem Ganges. Monatsb. Akad. Wiss. Berlin 1861. 712-713.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H. H. 1999. Pterocryptis inusitata, a new species of silurid catfish from Laos (Teleostei: Siluriformes). Ichthyological Exploration of Freshwaters. An international journal for field-orientated ichthyology. v. 10 (núm. 4): 371-374.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Queda't al meu costat

Queda't al meu costat (títol original en anglès: Stepmom) és una pel·lícula estatunidenca dirigida per Chris Columbus, estrenada l'any 1998.

## Argument

Des que Isabel, una jove fotògrafa de moda, ha reemplaçat Jackie al cor de Luke, res no és senzill. L'ex-esposa, sempre molt present, no perdona a la seva rival la seva incapacitat a igualar-la: Isabel no arriba a ser acceptada per Anna i Ben, els dos fills que Luke ha tingut amb Jackie. Les dues dones es detesten cordialment. Les circumstàncies de la vida (un càncer) canvien tanmateix l'actitud de Jackie cap a la seva rival. Deixant de banda les seves reticències, superant els seus sentiments, les dues dones llavors es descobreixen cada dia una mica més, empeses per una mateixa causa: oferir una segona mare a Anna i Ben. Jackie mostra la que va ser la seva pitjor enemiga com estimar-los i esdevenir una mare, la seva mare...

## Repartiment

* Susan Sarandon: Jackie Harrison
* Julia Roberts: Isabel Kelly
* Ed Harris: Luke Harrison
* Jena Malone: Anna Harrison
* Liam Aiken: Ben Harrison
* Lynn Whitfield: Dr. Sweikert
* Darrell Larson: Duncan Samuels
* Mary Louise Wilson: Sra. Franklin, la consellera escolar
* Andre Blake: Cooper
* Russel Harper : l'ajudant fotògraf

## Producció
### Rodatge

El rodatge va tenir lloc del 22 de setembre de 1997 al 23 de gener de 1998, principalment a Nova York i el seu Estat (Washington Square, Manhattan, Rye, Nyack, Mamaroneck, Larchmont, Central Park, Bedford) així com a Nova Jersei (Morristown, Montclair, Maplewood, Glen Ridge).

### Música

La música del film va ser composta per John Williams.

## Premis i nominacions

Font : Internet Movie Database

### Premis

* Premi Nacional Board of Review 1998 : millor actor secundari per Ed Harris (igualment per The Truman Show)
* San Diego Film Critics Society 1998 : millor actriu per Susan Sarandon
* Premis BMI Film and TV 1999 : BMI Film Music Award per John Williams
* Blockbuster Entertainment Awards 1999 : millor actriu en un film dramàtic per Julia Roberts
* Premis Young Artist 1999 : millor jove actor (10 anys o menys) per Liam Aiken, millor jove actriu per Jena Malone, millor film familiar dramàtic

### Nominacions

* 1999 : Globus d'Or a la millor actriu dramàtica per Susan Sarandon
* Premis Blockbuster Entertainment 1999 : millor actriu en un film dramàtic per Susan Sarandon, millor segon paper femení en un film dramàtic per Jena Malone
* Premis Satellite 1999 : millor actriu en un film dramàtic per Susan Sarandon
* Premis Teen Choice 1999 : millor film dramàtic

## Referències

* ↑ «Stepmom». The New York Times.
* ↑ Filming locations a Internet Movie Database (anglès)
* ↑ Distinctions a Internet Movie Database (anglès)
# Kieran Read

Kieran Read (Papakura, Auckland, Nova Zelanda, 26 d'octubre de 1986) és un jugador de rugbi neozelandès que juga als Crusaders del Super 15 en les posicions de número 8 o flanker. També és internacional amb els All Blacks i va ser escollit millor jugador de l'any 2013, segons l'IRB.

## Carrera

Kieran Read juga, des de 2006, amb l'equip provincial de Canterbury al Campionat Nacional de Nova Zelanda. Comparteix vestidor amb jugadors com Dan Carter o Richie McCaw, i també ho fa als Crusaders del Super 15 o als All Blacks. Read va debutar amb els All Blacks el 9 de novembre de 2008 en un partit contra Escòcia. El 2009 va aconseguir la titularitat com a núm. 8 de Nova Zelanda en detriment de Rodney So'oialo.
L'any 2010 va ser anomenat millor jugador de Nova Zelanda, per davant dels seus companys de selecció Richie McCaw i Brad Thorn. El guardó reconeixia l'alt nivell demostrat durant el Super 14, on va assumir la capitania dels Crusaders.

## Palmarès
### Individual

* 2010 – Millor jugador neozelandès
* 2013 – Millor jugador de l'any de l'IRB

### Crusaders

* 2008 – Super 14

### Nova Zelanda

* 2010 – Tri Nations
* 2011 – Copa del Món de Rugbi
* 2012 – The Rugby Championship
* 2013 – The Rugby Championship

## Referències

* ↑ Kieran Read named world player of the year as New Zealand dominate BBC Sport
* ↑ Read takes NZ rugby player of the year award The New Zealand Herald

## Enllaços externs

* Perfil a Allblacks.com
* Perfil a Crusaders Arxivat 2013-02-07 a Wayback Machine.
# Roselle (Nova Jersey)

Roselle és una població dels Estats Units a l'estat de Nova Jersey. Segons el cens del 2009 tenia 20.655 habitants.

## Demografia

Segons el cens del 2000, Roselle tenia 21.274 habitants, 7.520 habitatges, i 5.226 famílies. La densitat de població era de 3.111,3 habitants/km².
Dels 7.520 habitatges en un 32,2% hi vivien nens de menys de 18 anys, en un 45,3% hi vivien parelles casades, en un 18,8% dones solteres, i en un 30,5% no eren unitats familiars. En el 25,2% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,41.
Per edats la població es repartia de la següent manera: un 25,5% tenia menys de 18 anys, un 9,4% entre 18 i 24, un 30,8% entre 25 i 44, un 22,2% de 45 a 60 i un 12% 65 anys o més.
L'edat mediana era de 35 anys. Per cada 100 dones de 18 o més anys hi havia 82,8 homes.
La renda mediana per habitatge era de 51.254 $ i la renda mediana per família de 58.841 $. Els homes tenien una renda mediana de 37.604 $ mentre que les dones 32.535 $. La renda per capita de la població era de 21.269 $. Aproximadament el 5,8% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roselle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Roselle». American Fact Finder. Oficina del Cens dels Estats Units, 12-01-2010.
# Victoria Lepădatu

Victoria Lepădatu (Vorniceni, 12 de juny de 1971) és una remadora romanesa, ja retirada, que va competir durant la dècada de 1990.
El 1992 va prendre part en els Jocs Olímpics d'Estiu de Barcelona, on va disputar dues proves del programa de 1992. En la prova del vuit amb timoner va guanyar la medalla de plata, mentre en el quatre sense timoner fou cinquena.

## Referències

* ↑ «Olympedia – Elena Georgescu». [Consulta: 10 setembre 2021].
* ↑ Fitxa a worldrowing.com FISA
* ↑ «Victoria Lepadatu - Comitetul Olimpic si Sportiv Roman». [Consulta: 10 setembre 2021].
# Julius Baker

Julius Baker (Cleveland (USA), 23 de setembre, 1915 - Danbury (Connecticut), 6 d'agost, 2003) va ser un flautista nord-americà, aclamat com un dels més grans flautistes de la seva generació.

## Biografia

Va començar a estudiar flauta flauta als nou anys sota la direcció del seu pare i posteriorment va estudiar amb August Caputo i Robert Morris. Va assistir a l'"Eastman School of Music" sota els ensenyaments de Leonardo De Lorenzo, i més tard al Curtis Institute of Music. Després d'acabar els seus estudis l'any 1937, Baker va tornar a la seva ciutat natal, obtenint la posició de segona flauta a l'Orquestra de Cleveland dirigida per Artur Rodziński i després va tocar a les orquestres simfòniques de Pittsburgh, Chicago, Nova York i Columbia.
Durant la dècada de 1940, Baker va col·laborar amb el seu amic John Serry mentre treballava al Columbia Broadcasting System a la ciutat de Nova York. Baker també va gravar diverses composicions per a flauta solista que va ser composta per a ell per Serry. (La Culebra & African Bolero).
Va ser un dels fundadors de la formació "Bach Aria Group" que interpreta peces de Bach, en la qual va tocar entre 1946 i 1964. Baker també va participar en la creació de bandes sonores de pel·lícules, entre les quals la de la pel·lícula Fama i pel·lícules d'animació de Disney com La Sireneta i La Bella i la Bèstia.
Baker també va col·laborar amb membres de la Filharmònica de Nova York, el pianista Glenn Gould i el violinista Rafael Druian en un enregistrament dels Concerts de Brandenburg núm. 4 de Johann Sebastian Bach en sol major, BWV 1049.
També actiu com a professor, va ensenyar a la Juilliard School, i al Curtis Institute of Music i la Universitat Carnegie Mellon. El 1997 i el 1999 va ser membre del jurat del Concurs Internacional de Flauta "Leonardo De Lorenzo", organitzat cada dos anys al municipi de Viggiano, província de Potenza.
Va morir a Danbury als 87 anys.

## Referències

* ↑ Allan Kozinn,/https://www.nytimes.com/2003/08/08/arts/julius-baker-principal-flutist-of-philharmonic-dies-at-87.html/su nytimes.com. URL consultato il 3 maggio 2016.
* ↑ (anglès) http://library.juilliard.edu/search/o937406215/Vedere le note di dedizione scritte a mano nella pagina 3 del punteggio
* ↑ (anglès)http://library.juilliard.edu/search/o937406214/Vedere le note di dedizione scritte a mano nella pagina 3 del punteggio
* ↑ Robert Cummings,/https://www.allmusic.com/artist/julius-baker-mn0001247973#credits/su allmusic.com. URL consultato il 3 maggio 2016.
* ↑ https://books.google.cat/books?id=Ll8IAQAAMAAJ&q=Glenn+Gould+julius+Baker&dq=Glenn+Gould+julius+Baker&hl=ca&sa=X&redir_esc=y(anglès)
* ↑ http://www.concorsodelorenzo.it/cgi-sys/suspendedpage.cgi/(PDF), su concorsodelorenzo.it. URL consultato il 3 maggio 2016.

## Enllaços externs

* (anglès)
* (anglès)
* (anglès)
# Paddleton

Paddleton és una pel·lícula estatunidenca del 2019 de comèdia dramàtica dirigida per Alex Lehmann a partir d'un guió de Lehmann i Mark Duplass. És protagonitzada per Mark Duplass i Ray Romano.

## Repartiment

* Mark Duplass com a Michael Thompson
* Ray Romano com a Andy Freeman
* Christine Woods com la doctora Hagen
* Kadeem Hardison com a David
* Marguerite Moreau com a Kiersten
* Dendrie Taylor com a Nancy
* Alexandra Billings com a Judy
* Matt Bush com a Stewart

## Enllaços externs

* Paddleton a The Numbers (anglès)